Battlestar Galactica (TV serija, 2004)
<s>Battlestar Galactica (, na prostoru bivše Jugoslavije poznata i pod naslovom Svemirska krstarica Galactica) je američka science fiction televizijska serija nastala u produkciji kanala Sci-Fi Channel i originalno prikazivana na programu britanskog kanala SkyOne od 2004. do 2009. godine.</s><s>Predstavlja remake istoimene TV-serije iz 1978. godine, odnosno nastavak prethodne godine emitirane miniserije koja joj je poslužila kao pilot.</s><s>Radnja se događa u dalekom svemiru gdje se nakon uništenja Dvanaest Kolonija preživjeli ostaci čovječanstva okupljaju oko svemirske krstarice Galactica te, nastojeći izbjeći progon od mehaničke rase Sajlonaca, traže utočište na mitskoj trinaestoj koloniji zvanoj Zemlja.</s><s>Iako je na samom početku emitiranja izazvala kontroverze među poklonicima originalne serije zbog brojnih odmaka u odnosu na zaplet i likove, nova Battlestar Galactica je brzo stekla izuzetnu popularnost, ali i brojne pohvale od strane kritičara, koji su posebno isticali njen mračni ton i prilično eksplicitne alegorije na rat protiv terorizma i aktualna zbivanja u svijetu.</s><s>Serija se na programu zadržala četiri sezone, a njen uspjeh je 2010. potakao snimanje kratkotrajnog prednastavka Caprica, a nakon koga je slijedio još jedan predstanavak u obliku TV-filma Battlestar Galactica: Blood & Chrome.</s>

<s>Vanjske veze</s>

<s>Američke TV-serije
SF-serije
Battlestar Galactica</s>

